Общинска избирателна комисия Кубрат

**РЕШЕНИЕ   
№ 272 – МИ  
Кубрат, 25.11.2016 г.**

**ОТНОСНО:** предсрочно прекратяване на пълномощията на Бюрхан Исмаилов Мюзелифов – кмет на Община Кубрат.

В Общинската избирателна комисия Кубрат на 23.11.2016г. е постъпило предложение от Окръжна Прокуратура-Разград с изх. №2856116 от 22.11.2016г. Предложението е заведено в регистъра за входяща поща на ОИК – Кубрат с вх.№103/ 23.11.2016г. Към предложението е приложен препис от присъда №48/18.10.2013г. на ОС-Разград и последващите решения на следващите инстанции - №3/23.10.2014г. на АС-Варна, №164/15.09.2014г. на ВКС, №166/14.07.2016г. на АС-Варна и №223/07.11.2016г. на ВКС в оригинал.

Съгласно разпоредбата на чл.42, ал.1, т.4 от ЗМСМА правомощията на кмет се прекратяват предсрочно, когато след избирането му е осъден с влязла в сила присъда на лишаване от свобода за умишлено престъпление от общ характер.

Предвид изложеното и на основание чл.42, ал.1, т.4 от ЗМСМА и чл. 459 от Изборния кодекс, Общинска избирателна комисия – Кубрат

**РЕШИ:**

**ПРЕКРАТЯВА** предсрочно пълномощията на Бюрхан Исмаилов Мюзелифов с ЕГН\*\*\*\*\*\*\*\*\*\* – кмет на Община Кубрат с Решение №231 - МИ/01.11.2015 г. на ОИК Кубрат.

Анулира издаденото на Бюрхан Исмаилов Мюзелифов с ЕГН\*\*\*\*\*\*\*\*\*\*- удостоверение за избран кмет на Община Кубрат.

В съответствие с разпоредбите на чл.463,ал.3 от ИК, да се изпрати на ЦИК решението и заверено копие от влязлата в сила присъда.

В съответствие с разпоредбите на чл.42, ал. 5 от ЗМСМА, препис от решението се изпраща на Председателя на Общински съвет – Кубрат.

          Настоящото решение може да се обжалва по реда на чл. 459 от Изборния кодекс.

ПРЕДСЕДАТЕЛ:

МАРИЕТА БОРИСОВА

СЕКРЕТАР:

БАХТИШЕН БАСРИ